Source: http://www.sportulsalajean.ro/articol-89447/simleuanul-dan-silvasan-pasca-ramane-in-divizia-a1/
Timestamp: 2019-09-21 11:11:07+00:00

Document:
Şimleuanul Dan Silvăşan Paşca rămâne în Divizia A1 - Sportul Salajean - stiri sportive salaj
Şimleuanul Dan Silvăşan Paşca rămâne în Divizia A1
În noul sezon, voleibalistul de 19 ani va juca tot pe prima scenă a voleiului românesc, la CSM Câmpia Turzii, acolo unde s-a impus încă din campionatul trecut
Sălajul a produs de-a lungul anilor mulţi voleibalişti, care au ajuns pe prima scenă a voleiului românesc, iar unii chiar şi mai sus, evoluând în Naţionala României sau la echipe puternice din străinătate.
Din noul val al tinerelor talente s-a afirmat un voleibalist şimleuan, Dan Silvăşan-Paşca (n.12.03.2000), care la vârsta de 19 ani are deja la activ un sezon în Divizia A1, la CSM Câmpia Turzii.
Voleibalistul chiar a reuşit să se impună la gruparea ardeleană, la care va continua să joace şi în sezonul viitor.
CSM Câmpia Turzii s-a clasat pe locul 9 în campionatul trecut, în care Dan Silvăşan-Paşca a jucat constant şi a bifat peste 20 de jocuri.
”Am jucat destul de mult pentru primul sezon. Am strâns vreo 80 de seturi şi am ratat doar 4 – 5 jocuri, din cauza unor mici accidentări. Sunt mulţumit, dar întotdeauna există loc de mai bine. La început a fost destul de greu pasul către seniori, deoarece este o diferenţă mare din toate punctele de vedere, dar eu zic că din a doua parte a sezonului am început să joc mai bine”, a mai spus şimleuanul.
În noul sezon, CSM Câmpia Turzii speră să obţină o clasare mai bună decât locul 9.
”Obiectivul meu este să joc cât mai bine şi să îmi ajut echipa să câştige cât mai multe jocuri, pentru a ne putea clasa cât mai sus”, a precizat voleibalistul.
Înainte să ajungă la CSM Câmpia Turzii, Dan Silvăşan Paşca a jucat pentru juniorii de la ACS Şimleu Sport, dar şi în liga secundă, la Volei Club Zalău.
”Voi continua să joc la CSM Câmpia Turzii, iar din 2 septembrie vom începe antrenamentele pentru noul sezon. Vreau să am un sezon mai bun decât cel precedent şi va fi o nouă provocare pentru mine. Voi face tot posibilul să îmi ajut echipa să câştige şi să îmi îmbunătăţesc jocul”, ne-a declarat Dan Silvăşan-Paşca.
Related TopicsCSM Campia Turziidan silvasan pascaDivizia A1homevolei
La finalul acestei săptămânii, cele două echipe din Divizia A1 vor disputa două meciuri...
Două turnee de pregătire pentru vicecampioana României

References: CSM 
 CSM 

CSM 
 CSM 
 CSM 
 CSM